Clarksville

Clarksville er en by i Montgomery County i delstaten Tennessee i USA. Byen er fylkessete i Montgomery County. Clarksville hadde et innbyggertall på 132 929 i 2010, noe som gjør den til den femte største byen i Tennessee. Byen er den niende raskest voksende byen i USA. Universitetet Austin Peay State University ligger i Clarksville.

Byen er en del av Clarksville storbyområde, som består av fylkene Montgomery County og Stewart County som ligger i delstaten Tennessee og Christian County og Trigg County som ligger i delstaten Kentucky. Clarksville storbyområde er det tiende raskest voksende storbyområde i USA.

Byen ble grunnlagt i år 1785 og ble oppkalt etter George Rogers Clark som var en general, frontkjemper og helt under den amerikanske uavhengighetskrigen.

Kjente personer fra eller har bodd i Clarksville

 Roy Acuff, Country-musiker.
 Jimi Hendrix, sanger, låtskriver og gitarist.
 Little Richard, sanger, låtskriver og pianist.
 Wilma Rudolph, tok tre OL-gull i OL 1960 i Roma på distansene 100 meter, 200 meter og på 4 x 100 meter stafett.
 William Westmoreland, amerikansk general under Vietnamkrigen.

Eksterne lenker
 
 The Leaf-Chronicle, lokalavis
 City Data, nettsted for bydata for Clarksville
 Tennessee Historical Society, lokal historieforening

Byer i Montgomery County i Tennessee
Byer i Tennessee